Dato: 25-03-2020  
Sted: Arbejdsrummet i skolebiblioteket

Ordstyrer: Phillip 9.a,

Referent: Sekretær Lærke 8.c

Afbud: Simon fra 3.b er ikke til stede

*En overskuelig dagsorden et let forståelig og kategoriserer hvert punkt. Man kan bruge følgende kategorier: TO - til orientering, TD - Til debat og TB - Til beslutning. På den facon bliver det klart for alle, om et punkt er til debat, om der skal besluttes noget eller om et punkt primært handler om vigtig information til elevrådet.*

**Dagsorden:**

1. Formalia
   1. *Justering af dagsorden og godkendelse af dagsorden*
   2. *Godkendelse af referat fra sidste møde*
2. Nyt fra klasserne **TO**
3. Nyt fra skolebestyrelsen **TO**
4. Skolefest **TO + TB**
5. Rygning **TB**
6. Nyt fra Danske Skoleelever: Generalforsamling **TD**
7. Nyt fra Fælleselevrådet **TO**
8. Kommende møder **TB**
9. Afrunding og evt.

|  |  |  |  |
| --- | --- | --- | --- |
| **Tidspunkt** | **Punkt** | **Emne** | **Ansvarlig** |
| 09.45  *+ 5 min* | 1 | Formalia     * *Justering af dagsorden og godkendelse af dagsorden* * *Godkendelse af referat fra sidste møde*   Både referat og dagsorden blev godkendt uden ændringer. | Mødeleder |
| 09.50  *+ 10 min* | 2 | Nyt fra klasserne **TO**  Mål for dette punkt: Orientering om, hvordan det går i klasserne  9-klasserne har være i praktik, og 5.a har været på hyttetur  **Opsamling:** Carl Emil og Puk fortalte om deres praktikoplevelser, og om at klasserne generelt havde haft en god og spændende uge. Andreas og Rasmus fortalte om 5.a’s oplevelser på turen, og at den har været meget vellykket og bragt klassen tættere sammen. | Klasse-  repræsentanter |
| 10.00  *+ 15 min* | 3 | Nyt fra skolebestyrelsen **TO**  Mål for dette punkt: Orientering om arbejdet i skolebestyrelsen  Phillip og Maria har været til skolebestyrelsesmøde; *Hvad skete der?*  **Opsamling:** Phillip og Maria fortalte om mødet. Det blev blandt andet besluttet, at vi fra næste år begynder at spare sammen til nye skolemøbler – en rigtig god idé, det er jo hårdt tiltrængt! Desuden blev det diskuteret, hvorvidt SFO skal have en ny legeplads eller ej. Beslutningen er nu op til det nedsatte legepladsudvalg. | Skolebestyrelsesmedlemmerne |
| 10.15  *+ 15 min* | 4 | Skolefest **TO + TB**  Mål for dette punkt: Orientering om folks arbejdsopgaver + vedtage hvad vi gør med de sidste uafklarede spørgsmål  Vi skal have skolefest om to uger, og der er stadig en række ting at planlægge   * Skal vi sælge postkort? Hvis ikke, hvordan skal vi så tjene penge? * Hvem står for salg af billetter? * Har Troels snakket med diskoteket? * Er der nye forslag til, hvad der skal ske til festen? * Budget: Hænger budgettet sammen?   **Opsamling:** Det blev enstemmigt vedtaget, at vi skal sælge postkort, da det er den nemmeste måde at tjene penge på. Da ingen elevrådsrepræsentanter meldte sig frivilligt til at stå for billetsalget, blev det besluttet at spørge i klasserne, om der er nogen, der vil. Belønning: 3 gratis sodavand. Troels har lavet en aftale med diskoteket, de kommer og spiller hele festen. Ingen forslag til festaktiviteter udover dem, der allerede er vedtaget. **Budgettet:** Vi holder det indtil videre, men skal sælge mindst 100 postkort, hvis det hele skal hænge sammen i sidste ende. | Arbejdsudvalget |
| 10:30  *+ 20min* | 5 | Rygning **TB**  Mål for dette punkt: Vedtage fælles elevholdning til forslaget  Nyt forslag til rygeområde (se bilag 1). *hvad mener vi om forslaget?*  **Opsamling:** Da vi ikke mente, at det nye forslag om rygeområder var tilfredsstillende, lavede vi et nyt, som Jesper 9.b giver videre til pædagogisk råd. | Formanden |
| 10:50  *+ 10min* | 6 | Nyt fra Danske Skoleelever: Generalforsamling **TD**  Mål for dette punkt: Debat i bestyrelsen og videre opmærksomhed på punktet  Orientering om Danske Skoleelevers Generalforsamling. Skal vi sende deltagere? Hvis ja, hvor mange og hvem?  **Opsamling:** Da mange gerne ville med på DSEs Generalforsamling, blev det nødvendigt at trække lod, da vi kun har råd til at sende tre af sted, desværre!  De heldige blev Line 9.b, Danni 5.a og Hjalte 8.c. |  |
| 11:00  *+ 15min* | 7 | Nyt fra Fælleselevrådet **TO**  Mål for dette punkt: Orientering om arbejdet i fælleselevrådet  Markus har været til møde og vil fortælle, hvad de snakkede om.  **Opsamling:** Yasmin, der er elevrådets repræsentant i Fælleselevrådet, kunne fortælle om, hvordan fælleselevrådet lige nu arbejder sammen med kommunen om en kampagne mod graffiti og hærværk, der skal foregå i efteråret. | FE repræsentant |
| 11:15  *+ 5 min* | 8 | Kommende møder   * Vedtage dato for næste møde   **Opsamling:** Næste møde afholdes mandag d. 9. januar 2015, Nærmere besked samt dagsorden kommer ugen før. | Mødeleder |
| 11:20  *+ 10 min* | 9 | Afrunding og eventuelt  Mål for dette punkt: Orientering om arbejdet i fælleselevrådet  Hvad er elevrådets holdning til skolens kantinetilbud – er det for usundt?  Tobias fra 8.b efterlyser elevrådets holdning til skolekantinens udbud af sunde og mindre sunde madvare  **Opsamling:** Flere mener, at der mangler sunde madtilbud, og at de, der allerede er, hurtigt er udsolgt. Det blev besluttet at kontakte kantinepersonalet med henblik på at få flere sunde madtilbud i kantinen. | Mødeleder |